TPCH สุดแกร่ง! รายได้ขายไฟฟ้าพุ่ง หนุนกำไรปี 59 โต 3 เท่าตัว พร้อมแจกปันผล
TPCH สุดแกร่ง! ปี 59 กำไรโตทะลุ 3 เท่าตัว มาที่ 201.17 ลบ. จากปีก่อนกำไร 46.19 ลบ. หลังรายได้ขายไฟฟ้าพุ่ง เตรียมจ่ายปันผล 0.03 บ./หุ้น XD 3 พ.ค.60 กำหนดจ่าย 24 พ.ค.นี้
23 ก.พ. 2560

บริษัท ทีพีซี เพาเวอร์โฮลดิ้ง จำกัด (มหาชน) หรือ TPCH รายงานผลการดำเนินงานประจำปี 59สิ้นสุดวันที่ 31 ธ.ค.59 (รวมบริษัทย่อย)
 
โดยผลการดำเนินงานในช่วงดังกล่าวที่เพิ่มขึ้นเนื่องจาก บริษัทมีรายได้จากการขายไฟฟ้าเพิ่มขึ้นจำนวนมากสาเหตุหลักมาจากในปลายปี 2559 มีการจำหน่ายไฟฟ้าในเชิงพาณิชย์ (COD) เพิ่มขึ้น
นอกจากนี้ ได้ประกาศจ่ายปันผล งวดดำเนินงานวันที่ 1 ม.ค. 2559 ถึงวันที่ 31 ธ.ค. 2559 เป็นเงินสดจำนวน 0.03 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2560 และกำหนดจ่ายเงินปันผลในวันที่ 24 พ.ค. 2560